

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

**SĒDES PROTOKOLS**

Daugavpilī

2020.gada 2.aprīlī Nr.16

24.03.2020.sēdes turpinājums

SĒDE NOTIEK **DOMES** KONFERENČU ZĀLĒ (1.stāvā)

SĒDE SASAUKTA plkst. 15.00

SĒDI ATKLĀJ plkst. 15.00

SĒDI VADA – Daugavpils pilsētas domes priekšsēdētājs Andrejs Elksniņš

SĒDĒ PIEDALĀS - 13 Domes deputāti – A.Broks, J.Dukšinskis, A.Gržibovskis,

A.Elksniņš, L.Jankovska, R.Joksts, I.Kokina,

V.Kononovs, N.Kožanova, M.Lavrenovs,

J.Lāčplēsis, I.Prelatovs, H.Soldatjonoka

SĒDĒ NEPIEDALĀS - 2 Domes deputāti – R.Eigims – iemesls nav zināms

A.Zdanovskis – iemesls nav zināms

SĒDĒ PIEDALĀS - pašvaldības administrācijas darbinieki:

K.Rasis, R.Golovans, I.Funte, J.Oļenovs, T.Dubina, R.Ķikusts,

Ž.Kobzeva, N.Bikovska, I.Šalkovskis

S.Šņepste – pretendente izpilddirektora amatam

SĒDI PROTOKOLĒ - Domes protokolu lietvedības pārzine S.Rimicāne

SĒDES DARBA KĀRTĪBA:

1. Par Daugavpils pilsētas domes izpilddirektora iecelšanu.

**1.§ (162.)**

**Par Daugavpils pilsētas domes izpilddirektora iecelšanu**

**R.Golovans, V.Kononovs, A.Elksniņš**

R.Golovans lūdz deputātus skatīt katru lēmuma projekta punktu atsevišķi.

Pamatojoties uz likuma “Par pašvaldībām” 40.panta ceturto daļu ir nepieciešams ievēlēt balsu skaitīšanas komisiju trīs cilvēku sastāvā.

Sēdes vadītājs ierosina izvirzīt Balsu skaitīšanas komisijā A.Broku, A.Gržibovski un L.Jankovsku.

Deputāti neiebilst.

Balsu skaitīšanas komisija uzsāk darbu.

Deputāts A.Broks informē deputātus par Balsu skaitīšanas komisijas amatu sadali.(Balsu skaitīšanas Protokols Nr.1 uz 1lp.1eks.pievienots protokolam).

Notiek balsošana ar balsošanas zīmēm.

Deputāti saņem vēlēšanu zīmes un parakstās sarakstā.

Balsu skaitīšanas komisija, balsošanai beidzoties, atklāti zālē atver urnu, saskaita balsošanas zīmes un saskaita nodotās balsis.

Balsu skaitīšanas komisijas priekšsēdētājs A.Broks paziņo balsošanas rezultātus- par Sabīnes Šņepstes kandidatūru izpilddirektora amatam nodotas, PAR-13 balsis. PRET-nav (Balsu skaitīšanas protokols Nr.2 uz 1lp. pievienots protokolam)

Sēdes vadītājs lūdz deputātus izskatīt lēmuma projekta 2.punktu.

V.Kononovs jautā, vai nebūs interešu konflikts?

R.Golovans atbild, ka interešu konflikta nav.

Sēdes vadītājs lūdz deputātus balsot par lēmuma projekta 2.punktu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

Nodot izpilddirektora (kapitāla daļu turētāja pārstāvja) funkciju izpildi attiecībā uz akciju sabiedrību „Daugavpils satiksme” Daugavpils pilsētas domes Kapitālsabiedrību pārraudzības nodaļas ekonomistam Raitim Ķikustam.

Sēdes vadītājs lūdz deputātus balsot par lēmuma projekta 3.punktu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

Darba devēja funkciju izpildi attiecībā uz Daugavpils pilsētas domes Kapitālsabiedrību pārraudzības nodaļas ekonomistu Raiti Ķikustu nodot Daugavpils pilsētas domes izpilddirektora vietniekam Kārlim Rasim.

Pamatojoties uz likuma “Par pašvaldībām” 21.panta pirmās daļas 11.punktu, 40.pantu ceturto daļu, 68.pantu, izpildot likuma “Par interešu konflikta novēršanu valsts amatpersonu darbībā” 11.panta otro daļu, izskatot S.Šņepstes 17.03.2020. iesniegumu un R.Ķikusta 02.04.2020. iesniegumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Iecelt Sabīni Šņepsti par Daugavpils pilsētas domes izpilddirektori.

2. Nodot izpilddirektora (kapitāla daļu turētāja pārstāvja) funkciju izpildi attiecībā uz akciju sabiedrību „Daugavpils satiksme” Daugavpils pilsētas domes Kapitālsabiedrību pārraudzības nodaļas ekonomistam Raitim Ķikustam.

3. Darba devēja funkciju izpildi attiecībā uz Daugavpils pilsētas domes Kapitālsabiedrību pārraudzības nodaļas ekonomistu Raiti Ķikustu nodot Daugavpils pilsētas domes izpilddirektora vietniekam Kārlim Rasim.

Sēdi slēdz plkst.15.20

Sēdes vadītājs:

Domes priekšsēdētājs *(personiskais paraksts)* A.Elksniņš

Protokoliste  *(personiskais paraksts)* S.Rimicāne